**UNIVERZITET U SARAJEVU**

**MEDICINSKI FAKULTET**

Na osnovu člana 112, 121, 132, i 176. Zakona o visokom obrazovanju („Službene novine Kantona Sarajevo“ broj 36/22), člana 96. Zakona o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21) te članova 231, 233, 234 i 235. Statuta Univerziteta u Sarajevu br: 01-14-35-1/23 od 26.07.2023. godine, Odluke Senata Univerziteta u Sarajevu broj:01-13-84/23 od 19.07.2023. godine, Odluke Senata Univerziteta u Sarajevu broj: 01-3-65/21 od 31.03.2021. godine, Zaključka Upravnog odbora Univerziteta u Sarajevu br: 02-20-26-1/22 od 22.09.2022. godine, te Odluke Vlade Kantona Sarajevo o davanju saglasnosti na zapošljavanje na Univerzitetu u Sarajevu br: 02-04-27760-16/23 od 15.06.2023. godine raspisuje:

**KONKURS I PONOVNI KONKURS**

za izbor u naučno-nastavna zvanja / prijem u radni odnos

1. Naučna oblast: Oftalmologija - nastavnik u zvanje docent, 2 izvršioca sa dijelom radnog vremena, najviše do 50%

Pored opštih uslova propisanih Zakonom o radu Federacije BiH, potrebno je da kandidati ispunjavaju uslove iz člana 112. Zakona o visokom obrazovanju Kantona Sarajevo („Službene novine Kantona Sarajevo“ broj:36/22)

1. Docent: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega jedan naučni rad objavljen u publikaciji relevantnim naučnim bazama podataka,

U skladu sa pravima kandidata na koje se odnosi primjena člana 176. Zakona o visokom obrazovanju („Službene novine Kantona Sarajevo“ broj 36/22), uslovi za izbor u naučno nastavna zvanja su propisani članom 96. Zakona o visokom obrazovanju Kantona Sarajevo („Službene novine Kantona Sarajevo“ broj 33/17, 35/20, 40/20 i 39/21)

1. Docent: naučni stepen doktora u datoj oblasti, najmanje tri naučna rada objavljena u priznatim publikacijama, koje se nalaze u relevantnim naučnim bazama podataka, pokazane nastavničke sposobnosti,

***Napomena****: Kandidat za izbor u akademsko zvanje docent koji nije sudjelovao u realizaciji nastavnog procesa, a koji ispunjava sve uvjete za izbor, obavezan je da održi pristupno/ogledno predavanje iz nastavnog predmeta ili naučnog odnosno umjetničkog polja/grane za koje/u je konkurirao (član 231. Statuta Univerziteta u Sarajevu)*

Uz prijavu kandidati su kao dokaz o ispunjavanju uslova obavezni priložiti:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni,
4. Spisak objavljenih naučnih radova (u elektronskoj i štampanoj formi),
5. Podatke i dokaze o nagradama i priznanjima u vezi sa odgovarajućom naučnom oblasti (ukoliko kandidat posjeduje ove dokaze)
6. Spisak dostavljene dokumentacije.

Svi kandidati, pored navedenih dokaza, dostavljaju izvod iz matične knjige rođenih i uvjerenje o državljanstvu Bosne i Hercegovine.

Dokumenti se prilažu u formi originala ili ovjerenih kopija ne starijih od 6 mjeseci, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 15 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, 71000 Sarajevo - Kontakt osoba: Dejan Kunić, dipl.iur., broj telefona:033/665-949 lok:252

**NAPOMENA:**

**Prilikom prijave na Konkurs, kandidati su obavezni na koverti zalijepiti popunjen obrazac prijave na konkurs.**